हिंदू धर्म

हिंदू धर्म जीवन शैली, भा धर्म बा जौना के माने वाला लोग प्रमुख रूप से दक्खिन एशिया में बा। हिंदू धर्म के दुनियाँ के सभसे पुरान धर्म मानल जाला, आ कुछ अनुयायी आ बिद्वान लोग एकरा के  सनातन धर्म, "हमेशा से मौजूद परंपरा" भा "शास्वत मार्ग" के रूप में माने ला जे मानवता के इतिहास से भी पुराना समय से मौजूद होखे।; ; बिद्वान लोग हिंदू धर्म के फ़्यूजन भा संश्लेषण माने ला जेह में कईयन गो भारतीय परंपरा आ रिवाज सभ के मेलजोल भइल होखे,; ;  जिनहन के अलग-अलग मूल रहल आ केहू एगो संस्थापक भा प्रवर्तक ना रहल बा। ई "हिंदू संश्लेषण" वैदिक काल (1500 ईसापूर्व से 500 ईसा पूर्व) के बाद 500 ईपू आ 300 ईसवी के बीच सुरू भइल। 

भारतवर्ष के प्राचीन ऋषि लोग  "हिन्दुस्थान" नाम दिहले रहे, जेकर अपभ्रंश "हिन्दुस्तान" ह। बृहस्पति आगम के अनुसार:

हिमालयात् समारभ्य यावत् इन्दु सरोवरम्।

तं देवनिर्मितं देशं हिन्दुस्थानं प्रचक्षते॥

अर्थात् हिमालय से प्रारम्भ होके इन्दु सरोवर (हिन्द महासागर) तक इ देव निर्मित देश हिन्दुस्थान कहाला ।

अन्य मान्यता के अनुसार "हिन्दू" शब्द "सिन्धु" से बनल मानल जाला ।

नाँव के उतपत्ती
हिंदू शब्द के पैदाइश "सिंधु" से मानल जाले। फारस के लोग "स" के उच्चारण "ह" के रूप में करें। ऊ लोग सिंधु नदी के पूरुब में रहे वाला लोग के हिंदू कहे लागल।

इहो देखल जाय
 भारत में हिंदू धर्म

नोट

संदर्भ

श्रेणी:हिंदू धर्म
श्रेणी:देवी-देवता